Cuneiform Tablet Kt 90/k 115 (TPAK 1 170)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-nu-pì-IŠTAR DUMU a-šur-mu-ta-bi₄-il₅ a-na i-dí-a-bi-im DUMU a-šur-DUG iṣ-ba-at-ni-a-tí-ma um-ma a-nu-pì-IŠTAR-ma a-na i-dí-a-bi₄-ma 2.5 ma-na 5 GÍN KÙ.AN ša-pár-tám iš-té-et ku-nu-ki-a a-na šu-da-a DUMU i-ku-nim i-na tí-šu-wu-ur-na áp-qí-id-ma šu-da-a ub-lá-kum a ma-ma-an bé-lu qá-ta-tim a-šar KÙ.AN ta-ta-dí-nu úz-ni pí-té um-ma i-dí-a-bu-ma mì-ma šu-da-a KÙ.AN lá i-dí-nam a-na a-wa-tim a-ni-a-tim kà-ru-um ḫa-tù-uš i-dí-ni-a-tí-ni IGI GÍR ša a-šur ší-bu-tí-ni ni-dí-in IGI a-šur-e-nam DUMU a-šur-ba-ni IGI a-šur-ma-lik DUMU e-ta-ba-ni ša-lim-a-ḫu-um DUMU lu-zi-na ta-pá-i-ni